pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“เกณิกา” เผยรัฐบาลโดย “ธรรมนัส” มุ่งแก้ปัญหาความยากจนควบคู่แก้ปัญหาฝุ่น PM2.5 อย่างยั่งยืน ให้อ.แม่แจ่มเป็นพื้นที่ต้นแบบ
วันศุกร์ที่ 3 พฤศจิกายน 2566
03/11/2566
“เกณิกา” เผยรัฐบาลโดย “ธรรมนัส” มุ่งแก้ปัญหาความยากจนควบคู่แก้ปัญหาฝุ่น PM2.5 อย่างยั่งยืน ให้อ.แม่แจ่มเป็นพื้นที่ต้นแบบ
“เกณิกา” เผยรัฐบาลโดย “ธรรมนัส” มุ่งแก้ปัญหาความยากจนควบคู่แก้ปัญหาฝุ่น PM2.5 อย่างยั่งยืน ให้อ.แม่แจ่มเป็นพื้นที่ต้นแบบ
3 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่าวันนี้ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้มีการลงพื้นที่จังหวัดเชียงใหม่ในวันนี้เพื่อติดตามการดําเนินงานของสถาบันวิจัยและพัฒนาพื้นที่สูง (องค์การมหาชน)
รวมถึงได้มีการติดตามสถานการณ์สถานการณ์การเผาและหมอกควันในพื้นที่ศูนย์พัฒนาโครงการหลวง และพื้นที่โครงการพัฒนาพื้นที่สูงแบบโครงการหลวง
น.ส.เกณิกา กล่าวต่ออีกว่า กระทรวงเกษตรฯ ได้มีแนวทางในการจัดการแก้ไขปัญหาการเผาและฝุ่นละอองขนาดเล็ก PM 2.5 บนพื้นที่สูง โดยมีอําเภอแม่แจ่ม เป็นพื้นที่ต้นแบบในการแก้ไขปัญหาความยากจนและการเผาพื้นที่สูง ตามนโยบายกระทรวงเกษตรและสหกรณ์ คือ 1) จัดทําแผนที่ดินของเกษตรกรรายแปลงเพื่อเป็นฐานข้อมูลในการกําหนดขอบเขตการใช้ประโยชน์ที่ดิน แบ่งแยกพื้นที่ป่าและที่ทํากิน วางแผนพัฒนาชุมชนทั้งด้านเศรษฐกิจ สังคม สิ่งแวดล้อม และโครงสร้างพื้นฐานที่จําเป็น ให้เป็นไปอย่างถูกต้องเหมาะสมตามหลักวิชาการ ระเบียบ และกฎหมาย แก้ไขปัญหาอย่างพุ่งเป้า ตรงตามบริบทพื้นที่ ปัญหาและความต้องการของชุมชน 2) การสนับสนุนชุมชนป้องกันไฟป่า ส่งเสริมและสนับสนุนสร้างความเข้มแข็งของชุมชน ในการป้องกันไฟป่า อนุรักษ์ฟื้นฟูทรัพยากรธรรมชาติ และเพิ่มความหลากหลายทางชีวภาพในพื้นที่ป่าต้นน้ําลําธาร 3) การจัดการเศษวัสดุการเกษตร (ชีวมวลอัดแท่ง/ปุ๋ยอินทรีย์) สนับสนุนชุมชนโดยการรับซื้อเศษวัสดุการเกษตรภายใต้ข้อตกลงและราคาที่เหมาะสมเพื่อนําไปผลิตชีวมวลอัดเม็ด 4) การส่งเสริมด้านอาชีพ ด้วยเกษตรมูลค่าสูงและเป็นมิตรต่อสิ่งแวดล้อมบนพื้นที่สูง และตลาดนําการผลิต
5) การพัฒนามาตรฐาน GAP PM2.5 Free และ 6) การเพิ่มช่องทางการตลาดผลผลิต (green product)
น.ส.เกณิกา ยังกล่าวต่ออีกว่า กระทรวงเกษตรฯ มุ่งเน้นที่จะลดปัญหาฝุ่น PM 2.5 อย่างยั่งยืนด้วยการเพิ่มมูลค่า เพิ่มแรงจูงใจ (เกษตรพันธะสัญญา) และเร่งการย่อยสลายตอซังข้าวโพด โดยใช้หัวเชื้อจุลินทรีย์ย่อยสลายวัสดุอินทรีย์ มุ่งดําเนินการทั้งในเรื่อง มาตรฐานการผลิตพืช GAP PM 2.5 FREE การปรับเปลี่ยนพื้นที่สูง โดยการเปลี่ยนพืชปลูก (กาแฟ มะคาเดเมีย อะโวกาโด) และการเปลี่ยนพฤติกรรม กรณีปลูกพืชเดิม (ข้าวโพด)
ทั้งหมดนี้เป็นไปตามนโยบายที่นายเศรษฐา ทวีสิน นายกรัฐมนตรี ได้ให้ความสําคัญ ซึ่งร.อ.ธรรมนัส เป็นผู้ที่ขับเคลื่อนแก้ไขปัญหาปัญหาฝุ่น PM2.5 รวมถึงการแก้ปัญหาปากท้องให้กับเกษตรกร น.ส.เกณิกา กล่าว
รัฐบาลไทย-ข่าวทำเนียบรัฐบาล-‘รมช.อนุชา’ มอบรถเข็นและรถสามล้อโยก แก่ผู้สูงอายุ ผู้พิการ จ.ชัยนาท
วันศุกร์ที่ 3 พฤศจิกายน 2566
‘รมช.อนุชา’ มอบรถเข็นและรถสามล้อโยก แก่ผู้สูงอายุ ผู้พิการ จ.ชัยนาท
‘รมช.อนุชา’ มอบรถเข็นและรถสามล้อโยก แก่ผู้สูงอายุ ผู้พิการ จ.ชัยนาท
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดกิจกรรม “พิธีส่งมอบรถเข็นแบบนั่งและรถสามล้อโยก” โครงการจัดหารถเข็นแบบนั่งและรถสามล้อโยกสําหรับผู้สูงอายุและคนพิการ จัดโดย สํานักงานสลากกินแบ่งรัฐบาล เพื่อเข้าถึงสิทธิสวัสดิการในจังหวัดชัยนาท โดยมี นายชไมพร อําไพจิตร รองผู้ว่าราชการจังหวัดชัยนาท นายกันตพงศ์ รังษีสว่าง รองปลัดกระทรวงการพัฒนาสังคมและความมั่นคงของมนุษย์ หัวหน้าส่วนราชการประจําจังหวัดชัยนาท เข้าร่วม ณ หอประชุมศรีโพธิ์สุข โรงเรียนศึกษาพิเศษชัยนาท จังหวัดชัยนาท
นายอนุชา กล่าวว่า ปัจจุบันจังหวัดชัยนาท มีปัญหาความยากจนและความเหลื่อมล้ําด้านผู้พิการ และผู้สูงอายุที่น่าเป็นห่วง โดยเฉพาะอย่างยิ่งในเรื่องการเข้าถึงสิทธิและสวัสดิการต่าง ๆ ซึ่งกิจกรรมนี้จะส่งเสริมและสนับสนุนกลุ่มคนพิการทางการเคลื่อนไหว และผู้สูงอายุ ให้ได้รับความเท่าเทียมและเข้าถึงสิทธิสวัสดิการให้มีคุณภาพชีวิตที่ดีขึ้นและสามารถอยู่ในสังคมได้อย่างมีปกติสุข ทั้งนี้ ในปี 2565 ตนในฐานะที่เคยดํารงตําแหน่งรัฐมนตรีประจําสํานักนายกรัฐมนตรี และเป็นคณะกรรมการของสํานักงานสลากกินแบ่งรัฐบาล ซึ่งได้ผลักดันและสนับสนุนให้จังหวัดชัยนาทเสนอโครงการจัดหารถเข็นแบบนั่งและรถสามล้อโยกสําหรับผู้สูงอายุและคนพิการ เพื่อให้เข้าถึงสิทธิสวัสดิการในจังหวัดชัยนาท จนได้รับการสนับสนุนจากสํานักงานสลากกินแบ่งรัฐบาล และดําเนินโครงการจนสําเร็จลุล่วงด้วยดี และขอขอบคุณหน่วยงานที่มีส่วนเกี่ยวข้องทุกหน่วย ที่ร่วมกันขับเคลื่อนโครงการดังกล่าว
จากข้อมูลรายงานว่า ปัจจุบันจังหวัดชัยนาทได้เข้าสู่สังคมผู้สูงอายุอย่างสมบูรณ์แล้ว โดยมีผู้สูงอายุจํานวน 79,831 คน (ร้อยละ 25.08) และคนพิการจํานวน 14,470 คน (ร้อยละ 4.55) และมีผู้ที่มีความจําเป็นต้องใช้รถเข็นสําหรับผู้สูงอายุและคนพิการหรือรถวีลแชร์ เพื่อการดํารงชีวิตประจําวันเป็นจํานวนมาก ดังนั้น สํานักงานพัฒนาสังคมและความมั่นคงของมนุษย์จังหวัดชัยนาท จึงได้จัดทําและขับเคลื่อนโครงการดังกล่าว เพื่อเข้าถึงสิทธิสวัสดิการ จํานวน 262 คัน ซึ่งการจัดกิจกรรมฯ ในวันนี้ นับว่าเป็นกิจกรรมเพื่อสังคม ที่มีประโยชน์และสอดคล้องกับสถานการณ์ความต้องการในปัจจุบัน โดยมุ่งเน้นพัฒนาคุณภาพชีวิตของกลุ่มเปราะบาง โดยเฉพาะผู้สูงอายุ และคนพิการให้มีคุณภาพ ชีวิตที่ดีขึ้นและสามารถอยู่ในสังคมได้อย่างมีปกติสุข
รัฐบาลไทย-ข่าวทำเนียบรัฐบาล-บีโอไอเดินหน้าส่งเสริมการลงทุน
วันศุกร์ที่ 3 พฤศจิกายน 2566
บีโอไอเดินหน้าส่งเสริมการลงทุน
บีโอไอเดินหน้าส่งเสริมการลงทุน
บีโอไอเดินหน้าส่งเสริมการลงทุน
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 9 จากซ้าย)ให้การต้อนรับคณะจาก JETRO Bangkok และ Japanese Chamber of Commerce (JCC) นําโดยนายคุโรดะ จุน ประธานองค์การส่งเสริมการค้าต่างประเทศของญี่ปุ่น สํานักงานกรุงเทพฯ (ที่ 8 จากซ้าย)โดยทั้งสองฝ่ายได้ร่วมแลกเปลี่ยนความเห็นเกี่ยวข้องกับนโยบายและยุทธศาสตร์การส่งเสริมการลงทุนของบีโอไอ รวมถึงทิศทางและแนวโน้มการลงทุนจากอุตสาหกรรมที่มีศักยภาพของญี่ปุ่น ณ สํานักงานคณะกรรมการส่งเสริมการลงทุน ถนนวิภาวดีรังสิต
รัฐบาลไทย-ข่าวทำเนียบรัฐบาล-รัฐบาล​ โดย​ ก.อุตฯ​ ห่วงเกษตรกรไร่อ้อย เร่งดูแลทั้งชาวไร่ ผู้บริโภค และผู้ส่งออก ไม่ให้ได้รับผลกระทบ
วันศุกร์ที่ 3 พฤศจิกายน 2566
03/11/2566
รัฐบาล​ โดย​ ก.อุตฯ​ ห่วงเกษตรกรไร่อ้อย เร่งดูแลทั้งชาวไร่ ผู้บริโภค และผู้ส่งออก ไม่ให้ได้รับผลกระทบ
รัฐบาล​ โดย​ ก.อุตฯ​ ห่วงเกษตรกรไร่อ้อย เร่งดูแลทั้งชาวไร่ ผู้บริโภค และผู้ส่งออก ไม่ให้ได้รับผลกระทบ
วันนี้ (3 พ.ย. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ระบุถึงสถานการณ์ราคาอ้อยที่ส่งผลกระทบต่อเกษตรชาวไร่อ้อยอยู่ในขณะนี้ว่า​ รัฐบาลมีความห่วงใยและพร้อมสนับสนุนเงินชดเชยให้กับเกษตรกร โดยนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม​ เร่งหามาตรการที่เหมาะสมสําหรับการส่งออก จากต้นทุนการเพาะปลูกที่เพิ่มขึ้น ซึ่งส่วนหนึ่งเป็นผลจากปรากฎการณ์เอลนีโญที่ทําให้เกิดความแห้งแล้ง ส่งผลต่อปริมาณผลผลิตอ้อย​ ของพี่น้องเกษตรกรชาวไร่อ้อยเป็นอย่างมาก​
กระทรวงอุตสาหกรรม ได้สั่งการและกําชับให้สํานักงานคณะกรรมการอ้อยและน้ําตาลทราย (สอน.) เร่งหาแนวทางที่เป็นประโยชน์สําหรับชาวไร่อ้อยให้ได้รับผลตอบแทนที่เป็นธรรม และต้องไม่ส่งผลกระทบต่อผู้บริโภค ซึ่งกระทรวงอุตสาหกรรมรับทราบการขึ้นทะเบียนน้ําตาลเป็นสินค้าควบคุม 1 ปี ประกาศในราชกิจจานุเบกษา ลงวันที่ 31 ตุลาคม 2566 นั้นเป็นความจําเป็นที่รัฐบาลต้องเร่งควบคุมราคาน้ําตาล​ ซึ่งเป็นวัตถุดิบ สําคัญสําหรับสินค้าอุปโภคบริโภคทั่วไป ทั้งสิ้น​ เพื่อป้องกันผลกระทบต่อประชาชนผู้บริโภค ทั้งนี้​ สิ่งที่ต้องทําคู่ขนานกันคือ การ บรรเทาทุกข์ให้แก่เกษตรกรชาวไร่อ้อยด้วย
กระทรวงอุตสาหกรรมพร้อมยกระดับความร่วมมือกับกระทรวงพาณิชย์ เพื่อดูแลทุกข์สุขของพี่น้องชาวไร่อ้อย รวมถึงผลักดันการทํางานของ คณะอนุกรรมการพิจารณาการส่งออกไปนอกราชอาณาจักร​ ซึ่งน้ําตาลทราย ซึ่วเป็นความร่วมมือกันระหว่าง กระทรวงอุตสาหกรรม กระทรวงพาณิชย์ กระทรวงเกษตรและสหกรณ์ และกระทรวงการคลัง ให้สามารถหาทางออกจากสถานการณ์อย่างมีประสิทธิภาพและทันถ่วงที​ และยกระดับอุตสาหกรรมน้ําตาล เสริมสร้างความแข็งแกร่งให้กับเศรษฐกิจของประเทศต่อไป
"ในเวลาอันยากลําบากเช่นนี้​ ขอให้มั่นใจว่ารัฐบาลและทุกกระทรวงที่เกี่ยวข้องมีความห่วงใยในความเดือดร้อนของพี่น้องเกษตรกรชาวไร่อ้อย​เป็นอย่างมาก​ และเร่งทํางาน อย่างเต็มรูปแบบด้วยความใส่ใจ เพื่อหาทางออกให้กับเกษตรกรไร่อ้อยทุกคน ควบคู่กับการปกป้องดูแลพี่น้องชาวไทยที่เป็นกลุ่มผู้บริโภคไปด้วย" รัดเกล้า​ กล่าว
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เข้าร่วมพิธีเปิดการประชุมวิชาการนานาชาติของสมาพันธ์สมาคมสัตวแพทย์แห่งเอเชีย ครั้งที่ 22 ประจำปี 2566 (The 22nd FAVA Congress 2023)
วันศุกร์ที่ 3 พฤศจิกายน 2566
รองปลัดเศรษฐเกียรติฯ เข้าร่วมพิธีเปิดการประชุมวิชาการนานาชาติของสมาพันธ์สมาคมสัตวแพทย์แห่งเอเชีย ครั้งที่ 22 ประจําปี 2566 (The 22nd FAVA Congress 2023)
รองปลัดเศรษฐเกียรติฯ เข้าร่วมพิธีเปิดการประชุมวิชาการนานาชาติของสมาพันธ์สมาคมสัตวแพทย์แห่งเอเชีย ครั้งที่ 22 ประจําปี 2566 (The 22nd FAVA Congress 2023)
รองปลัดเศรษฐเกียรติฯ เข้าร่วมพิธีเปิดการประชุมวิชาการนานาชาติของสมาพันธ์สมาคมสัตวแพทย์แห่งเอเชีย ครั้งที่ 22 ประจําปี 2566 (The 22nd FAVA Congress 2023)
เมื่อวันที่ 3 พฤศจิกายน 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ในฐานะนายกสัตวแพทยสมาคมแห่งประเทศไทย ในพระบรมราชูปถัมภ์ เข้าร่วมพิธีเปิดการประชุมวิชาการนานาชาติของสมาพันธ์สมาคมสัตวแพทย์แห่งเอเชีย ครั้งที่ 22 ประจําปี 2566 (The 22nd FAVA Congress 2023) โดยมี Dato’ Sri Dr.Stephen Rundi Anak Utom, the minister of Food Industry, Commodity & Regional Development แห่งรัฐซาราวัก เป็นประธานในพิธีเปิด ณ เมืองกูจิง รัฐซาราวัก ประเทศมาเลเซีย
การประชุมวิชาการดังกล่าวเป็นการประชุมระดับนานาชาติ มีผู้เข้าร่วมการประชุมมากกว่า 800 คน ซึ่งมีวัตถุประสงค์เพื่อเผยแพร่และประชาสัมพันธ์องค์ความรู้ทางวิชาการด้านสัตวแพทย์ให้กับบุคลากรในสายวิชาชีพสัตวแพทย์และผู้สนใจ และเพื่อร่วมแลกเปลี่ยนประสบการณ์ ความรู้ รวมถึงเทคโนโลยีที่ทันสมัยในด้านสัตวแพทย์ระหว่างกัน โดยภายในงานประกอบด้วยการสัมมนาวิชาการในหัวข้อต่างๆ แบ่งตามชนิดของสัตว์ อาทิ สัตว์เลี้ยง สัตว์ปีก สัตว์เคี้ยวเอื้อง สุกร ม้า สัตว์แปลกและสัตว์ป่า ตลอดจนหัวข้อด้านเภสัชวิทยาทางสัตวแพทย์ ด้านสุขภาพหนึ่งเดียว ด้านการศึกษาทางสัตวแพทย์ และด้านการบริหารบุคลากรทางด้านสัตวแพทย์ นอกจากนี้ ยังมีการจัดแสดงงานวิจัยจากสัตวแพทย์และผู้เชี่ยวชาญในสาขาต่าง ๆ พร้อมทั้งการจัดบูธนิทรรศการจากผู้สนับสนุนงานประชุมที่น่าสนใจ
รัฐบาลไทย-ข่าวทำเนียบรัฐบาล-"พิมพ์ภัทรา” ห่วงใยสถานการณ์อ้อยและน้ำตาลทราย สั่ง สอน. ดูแลชาวไร่อ้อย ผู้บริโภค และผู้ส่งออกไม่ให้ได้รับผลกระทบโดยเร่งด่วน
วันศุกร์ที่ 3 พฤศจิกายน 2566
03/11/2566
"พิมพ์ภัทรา” ห่วงใยสถานการณ์อ้อยและน้ําตาลทราย สั่ง สอน. ดูแลชาวไร่อ้อย ผู้บริโภค และผู้ส่งออกไม่ให้ได้รับผลกระทบโดยเร่งด่วน
"พิมพ์ภัทรา” ห่วงใยสถานการณ์อ้อยและน้ําตาลทราย สั่ง สอน. ดูแลชาวไร่อ้อย ผู้บริโภค และผู้ส่งออกไม่ให้ได้รับผลกระทบโดยเร่งด่วน
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยถึง สถานการณ์อุตสาหกรรมอ้อยและน้ําตาลทราย ที่อาจส่งผลกระทบต่อเกษตรชาวไร่อ้อย ว่า กระทรวงอุตสาหกรรมมีความห่วงใยพี่น้องเกษตรกรชาวไร่อ้อยอย่างมาก จากต้นทุนการเพาะปลูกที่เพิ่มสูงขึ้น ส่วนหนึ่งเป็นผลจากปรากฎการณ์เอลนีโญที่ส่งผลกระทบให้เกิดความแห้งแล้งและทําให้ปริมาณผลผลิตอ้อยลดน้อยลง กระทรวงอุตสาหกรรม จึงสั่งการและกําชับให้สํานักงานคณะกรรมการอ้อยและน้ําตาลทราย (สอน.) เร่งหาแนวทางที่เป็นประโยชน์สําหรับชาวไร่อ้อยให้ได้รับผลตอบแทนที่เป็นธรรม ขณะเดียวกันต้องไม่ส่งผลกระทบต่อผู้บริโภค ซึ่งกระทรวงอุตสาหกรรมรับทราบการขึ้นทะเบียนน้ําตาลเป็นสินค้าควบคุม 1 ปี ประกาศในราชกิจจานุเบกษา ลงวันที่ 31 ตุลาคม 2566 ที่รัฐบาลเร่งควบคุมราคาเพื่อป้องกันผลกระทบต่อประชาชนผู้บริโภค
“กระทรวงอุตสาหกรรม ขอขอบคุณนายกรัฐมนตรี และกระทรวงพาณิชย์ ที่มีความห่วงใยและเข้ามาร่วมช่วยทั้ง 3 ส่วน คือ ชาวไร่อ้อย ผู้ส่งออก และประชาชนผู้บริโภค โดยกระทรวงอุตสาหกรรมพร้อมยกระดับความร่วมมือกับกระทรวงพาณิชย์ เพื่อดูแลทุกข์สุขของพี่น้องชาวไร่อ้อย ยกระดับอุตสาหกรรมน้ําตาล เสริมสร้างความแข็งแกร่งให้กับเศรษฐกิจของประเทศ” รัฐมนตรีฯ พิมพ์ภัทรา กล่าว
ทั้งนี้ รัฐบาลได้เน้นย้ําว่า พร้อมสนับสนุนเงินชดเชยให้กับเกษตรกร และระบบอุตสาหกรรมอ้อยน้ําตาลทราย โดยกระทรวงอุตสาหกรรมจะเร่งหามาตรการที่เหมาะสมสําหรับการส่งออก
อย่างไรก็ตาม วันนี้ (2 พ.ย.66) ในการประชุมคณะอนุกรรมการพิจารณาการส่งออกไปนอกราชอาณาจักรซึ่งน้ําตาลทราย ประกอบด้วย กระทรวงอุตสาหกรรม กระทรวงพาณิชย์ กระทรวงเกษตรและสหกรณ์ และกระทรวงการคลัง จะร่วมกันหารือแนวทางเพื่อหาทางออกต่อสถานการณ์ดังกล่าวต่อไป
รัฐบาลไทย-ข่าวทำเนียบรัฐบาล-รัฐบาลเชื่อมั่น ประเทศไทยมีพลังงานมั่นคง กระทรวงพลังงานพร้อมดูแลประชาชนจากราคาพลังงานที่อาจขึ้นจากสถานการณ์อิสราเอลยืดเยื้อ
วันศุกร์ที่ 3 พฤศจิกายน 2566
03/11/2566
รัฐบาลเชื่อมั่น ประเทศไทยมีพลังงานมั่นคง กระทรวงพลังงานพร้อมดูแลประชาชนจากราคาพลังงานที่อาจขึ้นจากสถานการณ์อิสราเอลยืดเยื้อ
รัฐบาลเชื่อมั่น ประเทศไทยมีพลังงานมั่นคง กระทรวงพลังงานพร้อมดูแลประชาชนจากราคาพลังงานที่อาจขึ้นจากสถานการณ์อิสราเอลยืดเยื้อ
วันที่ 3 พ.ย. 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่า รัฐบาล โดยกระทรวงพลังงาน ได้ติดตามสถานการณ์ความรุนแรงในตะวันออกกลาง ซึ่งอาจส่งผลกระทบต่อราคาพลังงานทั่วโลกที่อาจปรับตัวสูงขึ้นจากสถานการณ์ดังกล่าว ภูมิภาคตะวันออกกลางถือเป็นแหล่งผู้ผลิตและส่งออกพลังงานรายใหญ่ของโลก ที่แม้ไทยจะยังไม่ได้รับผลกระทบโดยตรง เพราะไม่ได้มีการนําเข้าพลังงานทั้งน้ํามัน และก๊าซธรรมชาติเหลว (LNG) จากประเทศดังกล่าว แต่หน่วยงานที่เกี่ยวข้องก็ได้ติดตามอย่างต่อเนื่องและใกล้ชิด เพื่อประเมินและเตรียมความพร้อมด้านปริมาณสํารองพลังงานหากเกิดสถานการณ์ที่รุนแรงขึ้น
รองโฆษกฯ รัดเกล้า ยังกล่าวด้วยว่า การอนุมัติใช้เงินจากกองทุนน้ํามันเชื้อเพลิงมาอุดหนุนภาษีสรรพสามิต แก๊สโซฮอล์ 91 ถือเป็นมาตรการระยะสั้น ซึ่งขณะนี้ กระทรวงพลังงานกําลังดําเนินการศึกษา และปรับปรุงวิธีการรูปแบบใหม่ไม่ให้ผันผวนตามกระแส โดยหารูปแบบราคาพลังงานในประเทศให้มีความนิ่ง และได้รับผลกระทบจากปัจจัยภายนอกให้น้อยลง รวมทั้งปรับปรุงกฎหมายและรูปแบบการทํางาน และกําหนดวิธีการดูแลระดับค่าพลังงานในรูปแบบใหม่ เพื่อให้ประชาชนไม่ได้รับผลกระทบ
“รัฐบาลเตรียมพร้อมรับมือสถานการณ์ที่อาจยืดเยื้อ ย้ําประเทศไทยมีความมั่นคงทางพลังงาน โดยกระทรวงพลังงานเตรียมจะเสนอแผนเรื่องของความมั่นคงทางด้านพลังงานให้นายกรัฐมนตรีทราบในเร็ววันนี้ เพราะถือเป็นเรื่องจําเป็นอย่างมากที่ต้องเตรียมพร้อมรับกับสถานการณ์หากขยายออกไปในวงกว้าง ก็จะมีผลกระทบอย่างมาก” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-รมว.ดีอี ร่วมวงถกเสวนา ”Social Online ดาบ 2 คม วิชาชีพสื่อ” เนื่องในโอกาสครบรอบ 69 ปี วันสถาปนาคณะวารสารศาสตร์ฯ มหาวิทยาลัยธรรมศาสตร์
วันศุกร์ที่ 3 พฤศจิกายน 2566
รมว.ดีอี ร่วมวงถกเสวนา ”Social Online ดาบ 2 คม วิชาชีพสื่อ” เนื่องในโอกาสครบรอบ 69 ปี วันสถาปนาคณะวารสารศาสตร์ฯ มหาวิทยาลัยธรรมศาสตร์
รมว.ดีอี ร่วมวงถกเสวนา ”Social Online ดาบ 2 คม วิชาชีพสื่อ” เนื่องในโอกาสครบรอบ 69 ปี วันสถาปนาคณะวารสารศาสตร์ฯ มหาวิทยาลัยธรรมศาสตร์
วันนี้ (3 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) ร่วมเป็นประธานเปิดงานและกล่าวปาฐกถาพิเศษ ในงานเสวนา ” Social Online ดาบ 2 คม วิชาชีพสื่อ เนื่องในโอกาสครบรอบ 69 ปี วันสถาปนาคณะวารสารศาสตร์ฯ เพื่อสะท้อนให้เห็นถึงบทบาทของคนยุคใหม่ ที่ใครๆก็สามารถเป็นสื่อสารมวลชนได้เมื่อโลกดิจิทัลเข้ามามีคุณค่าในการใช้ชีวิตประจําวัน จัดโดยคณะวารสารศาสตร์ฯและสมาคมฯ มหาวิทยาลัยธรรมศาสตร์
________________________________
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ใส่เกียร์เดินหน้า Upskill PR MIND พัฒนาการนำเสนอข่าวให้น่าสนใจ ชัดเจน เข้าถึงอย่างมีกลยุทธ
วันศุกร์ที่ 3 พฤศจิกายน 2566
03/11/2566
รองปลัดฯ ณัฏฐิญา ใส่เกียร์เดินหน้า Upskill PR MIND พัฒนาการนําเสนอข่าวให้น่าสนใจ ชัดเจน เข้าถึงอย่างมีกลยุทธ
รองปลัดฯ ณัฏฐิญา ใส่เกียร์เดินหน้า Upskill PR MIND พัฒนาการนําเสนอข่าวให้น่าสนใจ ชัดเจน เข้าถึงอย่างมีกลยุทธ
วันที่ 26 ตุลาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม ร่วมสังเกตการณ์การสัมมนาเชิงปฏิบัติการ “การเชื่อมโยงเครือข่ายนักประชาสัมพันธ์การตลาดสมัยใหม่” ครั้งที่ 2 กิจกรรมดังกล่าวมีวัตถุประสงค์เพื่อส่งเสริมให้เกิดการเชื่อมโยงเครือข่ายของผู้ปฏิบัติงานด้านประชาสัมพันธ์ ให้เกิดการแลกเปลี่ยนเรียนรู้และประสบการณ์ทางเทคโนโลยี และก้าวทันสื่อยุคดิจิทัลสมัยใหม่ โดยการสัมมนาฯ กําหนดจัดขึ้น 3 ครั้ง ประกอบด้วย ครั้งที่ 1 วันที่ 26 กันยายน ครั้งที่ 2 วันที่ 26 ตุลาคม และครั้งที่ 3 วันที่ 7 ธันวาคม 2566 ณ ห้องประชุม อก.1 อาคารสํานักงานปลัดกระทรวงอุตสาหกรรม โดยในการสัมมนาในแต่ละครั้งจะมีระยะเวลาห่างกัน ประมาณ 1 เดือน เพื่อให้ผู้เข้าร่วมสัมมนาได้นําความรู้ที่ได้รับในแต่ละครั้ง ไปใช้ลงสนามในพื้นที่ปฏิบัติงานจริง ซึ่งวิทยากรทําหน้าที่ให้คําปรึกษาแนะนําตลอดในช่วงเวลาจัดกิจกรรม สําหรับหัวข้อการสัมมนาครั้งที่ 2 เป็นประเด็น ข่าวพีอาร์ : พื้นที่ตรงกลาง ที่สร้างได้ โดยคุณธนรรถ เนียวกุล ผู้ช่วยกรรมการผู้จัดการ บริษัท JC&CO Communications จํากัด ให้ความรู้เกี่ยวกับนักประชาสัมพันธ์สมัยใหม่ต้องมีการสร้างเครือข่ายในองค์กร เข้าใจเนื้อหาและรังสรรค์ประเด็นการสื่อสารอย่างมีกลยุทธ์ มีความใกล้ชิดและตอบสนองประเด็นต่างๆ ให้กับสื่อมวลชนทุกประเภท อีกทั้งส่งเสริมภาพลักษณ์ให้กับหน่วยงาน โดยในความท้าทายของการประชาสัมพันธ์ ควรมีการเข้าถึงผู้รับสาร ซึ่งปัจจุบันสภาพสังคมมีการเปลี่ยนแปลงตลอดเวลา ระบบเทคโนโลยี Artificial intelligence (AI) เป็นตัวควบคุมหรือเข้ามาจัดการเนื้อหาสู่ผู้รับสาร สื่อ (Media) การมองสื่อในแต่ละประเภทว่าเป็นอย่างไร และเนื้อหาให้มีความเหมาะสมกับสื่อที่จะนําเสนอ ส่วนคุณจิตวดี เพ็งมาก หัวหน้าข่าว Sustainable Daily หนังสือพิมพ์เดลินิวส์และอดีตนายกสมาคมผู้สื่อข่าวเศรษฐกิจ และคุณปิยะวรรณ ผลเจริญ หัวหน้าข่าวออนไลน์ และผู้ช่วยหัวหน้าข่าวเศรษฐกิจมติชน ได้ให้ความรู้ในการนําเสนอข่าวสู่การเผยแพร่ที่ถูกต้อง ชัดเจน ซึ่งควรมีเนื้อหาที่กระชับ มีการนําเสนอในช่วงเวลาที่เหมาะสม ประกอบไปด้วยเนื้อหาข่าว ภาพประกอบ คลิปหรืออินโฟกราฟิก นอกจากนี้ยังควรมีประเด็นข่าวที่สร้างความน่าสนใจให้กับกระทรวง การสร้างสรรค์เนื้อหาข่าวที่โดนใจ สื่อมวลชนสนใจข่าวด้านใด การประชาสัมพันธ์ผ่านสื่อมวลชนต่างๆ ที่เหมาะสม การสร้างข่าวบวก ข่าวเชิงนโยบาย ซึ่งมีผู้เข้าร่วมสัมมนากว่า 40 คน เป็นเจ้าหน้าที่ผู้ปฏิบัติงานด้านการประชาสัมพันธ์ จากหน่วยงานในสังกัดกระทรวงอุตสาหกรรม (อก.)
รองปลัดฯ ณัฏฐิญา ได้มอบนโยบายให้เจ้าหน้าที่ผู้ปฏิบัติงานด้านการประชาสัมพันธ์ของ อก. ว่า การประชาสัมพันธ์ของ อก. นักประชาสัมพันธ์ควรมีความเข้าใจในภารกิจหรือการดําเนินงานของหน่วยงาน เพื่อที่จะสามารถถ่ายทอดหรือสะท้อนข้อมูล ข้อเท็จจริงของหน่วยงานไปสู่สาธารณชนได้อย่างถูกต้อง ชัดเจน และจะนําความรู้ที่ได้ในวันนี้ไปพัฒนา และปรับปรุงให้การประชาสัมพันธ์ของ อก. มีประสิทธิภาพมากยิ่งขึ้นต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตรียมขึ้นรถไฟจากหัวลำโพงไปลงพื้นที่ จ.ชลบุรี และ จ.ระยอง 4 พ.ย.นี้ ตรวจเยี่ยมท่าเรือแหลมฉบัง-อ่างเก็บน้ำหนองปลาไหล-ศูนย์บริการการพัฒนาปลวกแดงฯ
วันศุกร์ที่ 3 พฤศจิกายน 2566
03/11/2566
​โฆษกรัฐบาลเผย นายกฯ เตรียมขึ้นรถไฟจากหัวลําโพงไปลงพื้นที่ จ.ชลบุรี และ จ.ระยอง 4 พ.ย.นี้ ตรวจเยี่ยมท่าเรือแหลมฉบัง-อ่างเก็บน้ําหนองปลาไหล-ศูนย์บริการการพัฒนาปลวกแดงฯ
​โฆษกรัฐบาลเผย นายกฯ เตรียมขึ้นรถไฟจากหัวลําโพงไปลงพื้นที่ จ.ชลบุรี และ จ.ระยอง 4 พ.ย.นี้ ตรวจเยี่ยมท่าเรือแหลมฉบัง-อ่างเก็บน้ําหนองปลาไหล-ศูนย์บริการการพัฒนาปลวกแดงฯ-โรงงานผลิตรถยนต์ไฟฟ้านิคมอุตสาหกรรมดับบลิวเอชเอ อีสเทิร์นซีบอร์ด 2
วันที่ 3 พฤศจิกายน 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดการเดินทางลงพื้นที่ จ.ชลบุรี และ จ.ระยอง ในวันเสาร์ที่ 4 พฤศจิกายน 2566 โดยมีนายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางมนพร เจริญศรี รัฐมนตรีช่วยว่าการกระทรวงคมนาคม นายสุรพงษ์ ปิยะโชติ รัฐมนตรีช่วยว่าการกระทรวงคมนาคม นายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง นายศุภนิจ จัยวัฒน์ ที่ปรึกษาของนายกรัฐมนตรี ร่วมคณะตรวจราชการ ซึ่งมีกําหนดการดังนี้
เวลา 08.45 น. นายกรัฐมนตรีและคณะ ออกเดินทางจากสถานีรถไฟกรุงเทพฯ (หัวลําโพง) ชานชาลาที่ 5 ไปยังสถานีรถไฟแหลมฉบัง ต.ทุ่งสุขลา อ.ศรีราชา จ.ชลบุรี โดยขบวนรถไฟ เพื่อไปตรวจเยี่ยมท่าเรือแหลมฉบัง และพูดคุยประเด็นศักยภาพของพื้นที่สําหรับการรองรับสินค้าอุตสาหกรรมหนักในการนําเข้าและส่งออกของท่าเรือแหลมฉบัง ณ ท่าเรือแหลมฉบัง จากนั้น ในช่วงบ่ายเวลาประมาณ 13.30 น. นายกรัฐมนตรีจะตรวจเยี่ยมอ่างเก็บน้ําหนองปลาไหล เพื่อติดตามระบบการบริหารจัดการน้ําของอ่างเก็บน้ําให้รองรับเขตเศรษฐกิจพิเศษภาคตะวันออก (EEC) ณ อ่างเก็บน้ําหนองปลาไหล ต.ปลวกแดง อ.ปลวกแดง จ.ระยอง
ต่อจากนั้น เวลาประมาณ 15.00 น.นายกรัฐมนตรีจะเยี่ยมชมศูนย์บริการการพัฒนาปลวกแดงตามพระราชดําริ จังหวัดระยอง ณ ศูนย์บริการการพัฒนาปลวกแดงตามพระราชดําริ ต.แม่น้ําคู้ อ.ปลวกแดง จ.ระยอง ต่อด้วยไปตรวจเยี่ยมโรงงานผลิตรถยนต์ไฟฟ้า ณ นิคมอุตสาหกรรมดับบลิวเอชเอ อีสเทิร์นซีบอร์ด 2 (WHA ESIE2) ต.เขาคันทรง อ.บ้านบึง จ.ชลบุรี แล้วเดินทางกลับกรุงเทพมหานคร
“การเดินทางลงพื้นที่ จ.ชลบุรี และ จ.ระยอง ในครั้งนี้ของนายกรัฐมนตรี เพื่อไปตรวจเยี่ยมโครงการสําคัญและอุตสาหกรรมเป้าหมายในการขับเคลื่อนพัฒนาประเทศตามนโยบายรัฐบาล รวมทั้งติดตามการบริหารจัดการน้ําในเขต EEC เพื่อสร้างความมั่นใจว่าจะมีน้ําใช้อย่างเพียงพอตลอดช่วงฤดูแล้งที่จะมาถึง โดยไม่กระทบต่อภาคการผลิตและการลงทุน” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ดีอี เปิดประชุมสัมมนาเพื่อเผยแพร่ผลการศึกษา ของโครงการศึกษาและพัฒนาทักษะทางสังคม และทักษะดิจิทัล
วันศุกร์ที่ 3 พฤศจิกายน 2566
ดีอี เปิดประชุมสัมมนาเพื่อเผยแพร่ผลการศึกษา ของโครงการศึกษาและพัฒนาทักษะทางสังคม และทักษะดิจิทัล
ดีอี เปิดประชุมสัมมนาเพื่อเผยแพร่ผลการศึกษา ของโครงการศึกษาและพัฒนาทักษะทางสังคม และทักษะดิจิทัล
วันนี้ (3 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดการประชุมสัมมนาเพื่อเผยแพร่ผลการศึกษาของโครงการศึกษาและพัฒนาทักษะทางสังคม (Soft Skills) และทักษะดิจิทัล (Digital Skills) เพื่อรองรับการพัฒนาแห่งอนาคต ภายใต้กรอบความร่วมมือระหว่างประเทศ โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ กล่าวต้อนรับ ณ ห้องบีบี 201 ชั้น 2 โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ
_______________________________
รัฐบาลไทย-ข่าวทำเนียบรัฐบาล-นายกฯ เยือนจีนอย่างเป็นทางการ และร่วมประชุม ASEAN-GCC 16-21 ต.ค.66
วันศุกร์ที่ 3 พฤศจิกายน 2566
นายกฯ เยือนจีนอย่างเป็นทางการ และร่วมประชุม ASEAN-GCC 16-21 ต.ค.66
วันอังคารที่ 17 ตุลาคม 2566
นายกฯ เยือนจีนอย่างเป็นทางการ และร่วมประชุม ASEAN-GCC 16-21 ต.ค.66
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
เข้าร่วมการประชุมเวทีข้อริเริ่มสายแถบและเส้นทาง Belt and Road Forum for International
Cooperation หรือ BRF ครั้งที่ 3 ตามคําเชิญของนายสี จิ้นผิง ประธานาธิบดีแห่งสาธารณรัฐประชาชนจีน
และเยือนสาธารณรัฐประชาชนจีนอย่างเป็นทางการตามคําเชิญของนายหลี่ เฉียง
นายกรัฐมนตรีสาธารณรัฐประชาชนจีน จากนั้นจะเดินทางต่อไปยังกรุงริยาด ราชอาณาจักรซาอุดีอาระเบีย
เพื่อเข้าร่วมประชุมสุดยอดอาเซียนคณะมนตรีความร่วมมือรัฐอ่าวอาหรับ ASEAN-GCC Summit ครั้งที่ 1
ระหว่างวันที่ 16 – 21 ต.ค.2566 เพื่อเสริมสร้างความร่วมมือทั้งด้านการค้าการลงทุน
และความสัมพันธ์ระดับประชาชนของทั้ง 2 ภูมิภาค
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท.1 ติดตามความคืบหน้าพี่น้องแรงงานไทยเดินทางกลับจากอิสราเอลใกล้ชิด พบถึงไทยแล้ว 8,331 คน กำชับกลไก มท. ร่วมขับเคลื่อนประสานญาติชวนพี่น้องแรงงานไทยกลับบ้านเพื่อความปลอดภัยต่อเนื่อง
วันศุกร์ที่ 3 พฤศจิกายน 2566
03/11/2566
มท.1 ติดตามความคืบหน้าพี่น้องแรงงานไทยเดินทางกลับจากอิสราเอลใกล้ชิด พบถึงไทยแล้ว 8,331 คน กําชับกลไก มท. ร่วมขับเคลื่อนประสานญาติชวนพี่น้องแรงงานไทยกลับบ้านเพื่อความปลอดภัยต่อเนื่อง
มท.1 ติดตามความคืบหน้าพี่น้องแรงงานไทยเดินทางกลับจากอิสราเอลใกล้ชิด พบถึงไทยแล้ว 8,331 คน กําชับกลไกมหาดไทยร่วมขับเคลื่อนประสานญาติชวนพี่น้องแรงงานไทยกลับบ้านเพื่อความปลอดภัยต่อเนื่อง
น.ส.ไตรศุลี ไตรสรณกุล เลขานุการ รมว.มหาดไทยและ โฆษกกระทรวงมหาดไทย กล่าวว่า นายอนุทิน ชาญวีรกุล รองนายกรัฐมนตรีและ รมว.มหาดไทย ได้ติดตามความคืบหน้าเกี่ยวกับการเดินทางกลับประเทศไทยของพี่น้องแรงงานไทยในอิสราเอลอย่างใกล้ชิด พร้อมกับกําชับหน่วยงานภายใต้กระทรวงมหาดไทยในการร่วมเป็นส่วนหนึ่งในการขับเคลื่อนสนับสนุนให้พี่น้องแรงงานไทยเดินทางกลับบ้านอย่างปลอดภัย
โดยเมื่อวันที่ 29 ต.ค. 66 นายอนุทิน ได้มีข้อสั่งการให้มีการใช้กลไกของกระทรวงมหาดไทยทั้งจังหวัด อําเภอ กํานัน ผู้ใหญ่บ้าน ผู้นําท้องถิ่น ผู้นําศาสนา อาสาสมัคร และภาคีเครือข่าย ร่วมกันประสานทําความเข้าใจ ชี้แจงต่อครอบครัวและญาติพี่น้องของแรงงานไทยในอิสราเอลให้ช่วยกันโน้มน้าวให้ผู้ไปทํางานในอิสราเอลได้ตัดสินใจเดินทางกลับมายังประเทศไทยโดยเร็ว
ทั้งนี้ ข้อมูลกจากศูนย์ช่วยเหลือแรงงานและติดตามสถานการณ์ควาไม่สงบในประเทศอิสราเอล แจ้งว่า ณ เวลา 7.30 น. ของ วันที่ 1 พ.ย. 66 มีพี่น้องแรงงานไทยเดินทางกลับจากอิสราเอลแล้ว 8,331 คน และยังคงอยู่ในอิสราเอล 21,535 คน
น.ส.ไตรศุลี กล่าวว่า นายอนุทิน ได้มีข้อกําชับให้เจ้าหน้าที่ของกระทรวงมหาดไทยในทุกระดับที่ได้ประสานกับครอบครัวแรงงานไทยที่เดินทางไปทํางานอิสราเอล ได้ให้ข้อมูลเกี่ยวกับมาตรการช่วยเหลือที่รัฐบาลได้อนุมัติเพื่อให้ความช่วยเหลือพี่น้องแรงงานด้วย อาทิ มาตรการที่คณะรัฐมนตรี (ครม.) ได้อนุมัติเมื่อวันที่ 31 ต.ค. 66 คือ โครงการสินเชื่อคืนถิ่นแรงงานไทย (อิสราเอล) ที่ธนาคารออมสิน และ ธกส. จะปล่อยสินเชื่อแก่แรงงานไทยที่เดินทางกลับจากอิสราเอลในวงเงินไม่เกิน 150,000 บาท/ราย ระยะเวลาชําระคืนยาว 20 ปี ผู้กู้รับผิดชอบดอกเบี้ยเพียง 1% ต่อปี ส่วนอีก 2% รัฐบาลจะรับผิดชอบให้ รวมถึงมาตรการที่อยู่ระหว่างการพิจารณาของหน่วยงานก่อนเสนอต่อ ครม. คือการมอบเงินช่วยเหลือแก่แรงงานไทยจากอิสราเอล 50,000 บาทต่อคน
รวมถึงให้ข้อมูลเกี่ยวกับสิทธิอื่น ๆ เช่น กรณีที่แรงงานได้ออกค่าใช้จ่ายในการเดินทางกลับด้วยตนเองตั้งแต่วันที่ 7 ต.ค. 66 เป็นต้นมา ขณะนี้กระทรวงแรงงานเปิดให้ยื่นคําร้องขอรับเงินค่าใช้จ่ายในการเดินทางกลับประเทศจากเหตุการณ์ไม่สงบในประเทศอิสราเอลได้แล้ว โดยกรณีส่วนกลางยื่นได้ที่ศูนย์ช่วยเหลือแรงงานและติดตามสถานการณ์ความไม่สงบในประเทศอิสราเอล บริเวณชั้น 1 อาคารกระทรวงแรงงาน ถนนมิตรไมตรี กทม. กรณีของส่วนภูมิภาค ยื่นได้ที่สํานักงานแรงงานจังหวัดทั่วประเทศ โดยเอกสารและหลักฐานการยื่นขอรับค่าใช้จ่าย ต้องเป็นเอกสารค่าใช้จ่ายที่เกิดขึ้นตั้งแต่วันที่ 7 ต.ค. 66 เป็นต้นไป ประกอบด้วย 1.บอร์ดดิ้งพาส หรือตั๋วเครื่องบิน/ใบเสร็จรับเงิน หรือเอกสารการจ่ายเงิน 2.สําเนาบัตรประชาชน 3.สําเนาหนังสือเดินทาง/เอกสารเดินทาง 4.สําเนาสมุดบัญชีธนาคารผู้รับบริการ โดยค่าใช้จ่ายที่เบิกกับรัฐบาลได้ จะเป็นเฉพาะค่าใช้จ่ายที่เกิดขึ้นในต่างประเทศเท่านั้น
รัฐบาลไทย-ข่าวทำเนียบรัฐบาล-นายกฯ เผยเตรียมพิจารณาเปิดสถานบันเทิงถึงตี 4 นำร่อง “กทม. เชียงใหม่ ชลบุรี และภูเก็ต” ย้ำการขยายเวลาเปิดสถานบริการเป็นการกระตุ้นเศรษฐกิจและการท่องเที่ยว
วันศุกร์ที่ 3 พฤศจิกายน 2566
นายกฯ เผยเตรียมพิจารณาเปิดสถานบันเทิงถึงตี 4 นําร่อง “กทม. เชียงใหม่ ชลบุรี และภูเก็ต” ย้ําการขยายเวลาเปิดสถานบริการเป็นการกระตุ้นเศรษฐกิจและการท่องเที่ยว
.....
เช้าวันนี้ นายกฯ ร่วมกับกระทรวงการท่องเที่ยวและกีฬา กระทรวงมหาดไทย สํานักงานตํารวจแห่งชาติ หารือถึงการหาพื้นที่ที่เหมาะสมพร้อมด้วยผู้ว่าราชการจังหวัด 4 จังหวัด ได้แก่ กทม. เชียงใหม่ ชลบุรีและภูเก็ต ซึ่งเป็นจังหวัดหลักที่จะมีการให้เปิดสถานบันเทิงถึง 04.00 น. โดย “พื้นที่ไหนดําเนินการได้ จะดําเนินการก่อน”ส่วนจะมีการเปลี่ยนหรือเพิ่มพื้นที่ในอนาคตหรือไม่ จะมีการพิจารณาอีกครั้ง
.
มาตรการนี้จะเริ่มใช้วันที่ 15 ธ.ค. 66 โดยไม่ได้มุ่งเน้นเพียงสถานบันเทิงที่เปิดขายแค่เครื่องดื่มมึนเมาเท่านั้น แต่ทางกระทรวงมหาดไทยจะดูแลเรื่องของการแบ่งพื้นที่และเรื่องใบอนุญาตต่าง ๆ ที่จะออกมาในอนาคต ทั้งนี้ ยังได้สั่งการให้สํานักงานตํารวจแห่งชาติดูแลประชาชนให้ข้อมูล สร้างความเข้าใจกับนโยบาย เข้มงวดเรื่องเมาไม่ขับ เพิ่มการติดตั้งกล้อง CCTV และจะต้องมีการตรวจค้นยาเสพติดในสถานบันเทิงอย่างเข้มข้น
อ่านเพิ่มเติม คลิกhttps://www.thaigov.go.th/news/contents/details/74147
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-PM: Appointment of NSC Secretary-General postponed due to legal complications
วันศุกร์ที่ 3 พฤศจิกายน 2566
03/11/2566
PM: Appointment of NSC Secretary-General postponed due to legal complications
PM: Appointment of NSC Secretary-General postponed due to legal complications
November 2, 2023, at 0930hrs, at Office of the National Security Council (ONSC), which is located inside the Government House compound, Prime Minister and Minister of Finance Srettha Thavisin gave a press briefing, following his chairing of the NSC meeting, that the meeting discussed about a prospective NSC Secretary-General, but the appointment has been postponed due to legal complications, which is expected to be settled in 10 days. He affirmed that the meeting was carried out in a cordial mood, and in spite of the postponement, NSC could continue to perform duty in an efficient manner.
After the meeting, the Prime Minister walked back to Thai Khu Fah Building, and greeted canteen vendors, asking them about prices of raw materials, such as cooking oil, eggs, and sugar. The vendors informed the Prime Minister that the cost of living remains high, especially raw material cost. The Prime Minister also visited 60+ Plus Bakery and Chocolate Café in the Government House, and bought some drink. The 60+ Plus Bakery and Chocolate Café is established to support employment of people with disabilities.
รัฐบาลไทย-ข่าวทำเนียบรัฐบาล-นายกฯ ขึ้นรถไฟ @หัวลำโพง ไปตรวจราชการภาคตะวันออก ชลบุรี – ระยอง
วันศุกร์ที่ 3 พฤศจิกายน 2566
นายกฯ ขึ้นรถไฟ @หัวลําโพง ไปตรวจราชการภาคตะวันออก ชลบุรี – ระยอง
.....
พรุ่งนี้ (4 พ.ย.66) นายกฯ ขึ้นรถไฟจากสถานีรถไฟหัวลําโพง ไปตรวจราชการในพื้นที่ จ.ชลบุรี และ จ.ระยอง
.
ที่แรก ท่าเรือแหลมฉบัง อ.ศรีราชา จากนั้นจะไปต่อที่อ่างเก็บน้ําหนองปลาไหล อ.ปลวกแดง ส่วนภารกิจช่วงบ่าย จะไปเยี่ยมชมศูนย์บริการการพัฒนาปลวกแดงตามพระราชดําริ และโรงงานผลิตรถยนต์ไฟฟ้า ณ นิคมอุตสาหกรรมดับบลิวเอชเอ อีสเทิร์นซีบอร์ด 2 (WHA ESIE2) อ.บ้านบึง
.
การเดินทางลงพื้นที่ จ.ชลบุรี และ จ.ระยอง ในครั้งนี้ของนายกฯ เพื่อไปตรวจเยี่ยมโครงการสําคัญและอุตสาหกรรมเป้าหมายในการขับเคลื่อนพัฒนาประเทศตามนโยบายรัฐบาล
.
อ่านเพิ่มเติม คลิกhttps://www.thaigov.go.th/news/contents/details/74135
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งการช่วยเหลือดูแลคนไทยในเมืองเล่าก์ก่าย เมียนมา ประสานพากลับประเทศอย่างเร่งด่วน
วันศุกร์ที่ 3 พฤศจิกายน 2566
03/11/2566
​โฆษกรัฐบาลเผย นายกฯ สั่งการช่วยเหลือดูแลคนไทยในเมืองเล่าก์ก่าย เมียนมา ประสานพากลับประเทศอย่างเร่งด่วน
​โฆษกรัฐบาลเผย นายกฯ สั่งการช่วยเหลือดูแลคนไทยในเมืองเล่าก์ก่าย เมียนมา ประสานพากลับประเทศอย่างเร่งด่วน
นายชัย วัชรงค์ โฆษกประจําสํานักนายกรัฐมนตรีเปิดเผยข้อความทวิตเตอร์ (X) ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ซึ่งได้ระบุถึงสถานการณ์ความไม่สงบในประเทศเมียนมาและการช่วยเหลือคนไทย
โฆษกประจําสํานักนายกรัฐมนตรีระบุว่า นายกรัฐมนตรีได้รับรายงานเกี่ยวกับสถานการณ์ในเมียนมา ที่มีคนไทยและชาติอื่น ๆ ติดอยู่ในเมืองเล่าก์ก่ายจากการสู้รบ สถานเอกอัครราชทูต ณ กรุงย่างกุ้ง ได้ประสานทางการเมียนมาให้ช่วยเหลือคนไทยจํานวน 162 คน และจัดให้พักในพื้นที่ปลอดภัยแล้ว ขณะนี้ สถานเอกอัครราชทูต ณ กรุงย่างกุ้ง กําลังหารือกับทางการเมียนมาเพื่อช่วยให้คนไทยทั้งหมดกลับไทยโดยเร็ว
“นายกรัฐมนตรีสั่งการทุกหน่วยงานที่เกี่ยวข้องอย่างเร่งด่วนให้ช่วยเหลือ ดูแลสวัสดิภาพคนไทยที่ได้รับผลกระทบ ให้ได้รับความปลอดภัย เดินทางกลับประเทศไทยโดยเร็ว” นายชัย กล่าว
รัฐบาลไทย-ข่าวทำเนียบรัฐบาล-นายกฯ ย้ำคนไทยในพม่าได้รับการดูแลจากทางการ ไม่ได้ถูกจับเป็นตัวประกัน ยืนยันเดินหน้าช่วยแรงงานไทยในอิสราเอลกลับไทยอย่างต่อเนื่อง
วันศุกร์ที่ 3 พฤศจิกายน 2566
03/11/2566
นายกฯ ย้ําคนไทยในพม่าได้รับการดูแลจากทางการ ไม่ได้ถูกจับเป็นตัวประกัน ยืนยันเดินหน้าช่วยแรงงานไทยในอิสราเอลกลับไทยอย่างต่อเนื่อง
นายกฯ ย้ําคนไทยในพม่าได้รับการดูแลจากทางการ ไม่ได้ถูกจับเป็นตัวประกัน ยืนยันเดินหน้าช่วยแรงงานไทยในอิสราเอลกลับไทยอย่างต่อเนื่อง
วันนี้ (3 พฤศจิกายน 2566) เวลา 11.55 น. ณ ทางเชื่อมตึกไทยคู่ฟ้ากับตึกสันติไมตรี ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนถึงประเด็นเรื่องสถานการณ์กองกําลังพันธมิตรปะทะกองทัพเมียร์มาว่า ไม่ได้ต้องการให้เกิดความขัดแย้งแต่อย่างใด โดยทางกระทรวงการต่างประเทศได้ประสานเพื่อที่จะช่วยให้คนไทยทั้งหมดกลับไทยโดยเร็ว แต่ ณ ขณะนี้ คนไทยในเมียนมาปลอดภัยและอยู่ในความดูแลของทางการพม่า ไม่ได้ถูกจับตัวไปแต่อย่างใด
ส่วนความคืบหน้าในประเทศอิสราเอล นายกฯ กล่าวว่า เมื่อวานนี้ได้รับแจ้งจากนายกรัฐมนตรีประเทศมาเลเซียว่า ตอนนี้ตัวประกัน 8 คน กับอีก 12 คน ได้รับความปลอดภัยและกําลังถูกลําเรียงให้อยู่ที่เดียวกัน เพื่อที่จะเตรียมพร้อมสําหรับการช่วยเหลือออกมา ส่วนคนไทยบางส่วนกําลังเร่งหาจุดว่าอยู่ตรงไหน
นายกรัฐมนตรีกล่าวต่อไป มีความกังวลถึงสถานภาพของคนไทยในอิสราเอลว่าจะเป็นอย่างไร ซึ่งนายกรัฐมนตรีประเทศมาเลเซียหลังจากได้รับทราบข้อมูลดังกล่าว ได้มีความกรุณาแจ้งให้ไทยทราบทันที เพราะทราบดีว่าพี่น้องชาวไทยมีความห่วงใย ทั้งนี้ เมื่ออาทิตย์ที่ผ่านมาทางผู้บัญชาการสูงสุดได้เดินทางไปเจรจากับทางประเทศมาเลเซีย โดยทางนายกรัฐมนตรีมาเลเซียให้ความสําคัญเรื่องนี้ และหากมีความคืบหน้าจะรีบแจ้งให้ทราบอย่างต่อเนื่อง ด้านนายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ ที่ได้เดินทางเยือนรัฐกาตาร์และสาธารณรัฐอาหรับอียิปต์ ต่างได้ให้ความช่วยเหลืออย่างเต็มที่ โดยบ่ายวันนี้ได้สั่งจัดเตรียมเครื่องบินไว้ ซึ่งยังไม่มีคนไทยแสดงความประสงค์กลับ แต่ต้องการเตรียมเคลียร์เส้นทางการบินให้กับผู้อบยพคนไทยไว้ก่อน
รัฐบาลไทย-ข่าวทำเนียบรัฐบาล-ขับเคลื่อนยุทธศาสตร์ส่งเสริมการลงทุนเชิงรุก ดันไทยเป็นฐานการผลิตชั้นนำระดับโลก
วันศุกร์ที่ 3 พฤศจิกายน 2566
03/11/2566
ขับเคลื่อนยุทธศาสตร์ส่งเสริมการลงทุนเชิงรุก ดันไทยเป็นฐานการผลิตชั้นนําระดับโลก
วันเสาร์ที่ 21 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลขับเคลื่อนยุทธศาสตร์ส่งเสริมการลงทุนเชิงรุกในระยะ 4 ปี พ.ศ.2567 – 2570 ใน 5
อุตสาหกรรม คือ กลุ่ม BCG ยานยนต์ไฟฟ้า อิเล็กทรอนิกส์อัจฉริยะ ดิจิทัลและสร้างสรรค์
และส่งเสริมให้ไทยเป็นศูนย์กลางธุรกิจระหว่างประเทศ โดยขับเคลื่อนการเปลี่ยนผ่านสู่อุตสาหกรรมสีเขียว
พัฒนาขีดความสามารถด้านเทคโนโลยี พัฒนาและดึงดูดบุคลากรทักษะสูง ส่งเสริมการลงทุนรูปแบบคลัสเตอร์
และอํานวยความสะดวกด้านการลงทุน เพื่อบรรลุเป้าหมายการเป็นฐานอุตสาหกรรมชั้นนําระดับโลก โดยช่วง
2-3 ปีนับจากนี้ จะมีการปรับโครงสร้างซัพพลายเชนครั้งใหญ่
เกิดการย้ายถิ่นฐานการลงทุนสู่ภูมิภาคอาเซียนมากขึ้น จึงเป็นโอกาสทองของไทยซึ่งตั้งอยู่ใจกลางภูมิภาค
มีโครงสร้างพื้นฐานและบุคลากรที่มีคุณภาพ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​กรมการจัดหางาน เปิดช่องทางแจ้งให้-รับสิทธิคนพิการ ม.35 ปี 67 ผ่านระบบ e - Service
วันศุกร์ที่ 3 พฤศจิกายน 2566
03/11/2566
​กรมการจัดหางาน เปิดช่องทางแจ้งให้-รับสิทธิคนพิการ ม.35 ปี 67 ผ่านระบบ e - Service
กรมการจัดหางาน เชิญชวนนายจ้าง และผู้พิการ แจ้งให้+รับสิทธิตาม ม.35 ผ่านระบบ e - Service ตั้งแต่บัดนี้ - 31 ธ.ค. 66 ตลอด 24 ชม.
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า กรมการจัดหางานเป็นหน่วยงานทําหน้าให้บริการรับเรื่องการยื่นให้สิทธิจากนายจ้าง/สถานประกอบการ และการขอรับสิทธิของคนพิการ ตามมาตรา 35 ผ่าน 2 ช่องทาง ได้แก่ จุดให้บริการสํานักงานจัดหางานจังหวัดทั่วประเทศในวันเวลาราชการ และทางเว็บไซต์ e-service.doe.go.th ตลอด 24 ชม. ซึ่งการยื่นสิทธิผ่านระบบ e - Service จะช่วยให้นายจ้าง/สถานประกอบการ และผู้พิการ สามารถแจ้งการให้และรับสิทธิได้อย่างสะดวก รวดเร็ว ประหยัดเวลาและค่าใช้จ่ายในการเดินทางเพื่อมาติดต่อราชการ และยังป้องกันปัญหาการขอรับสิทธิซ้ําซ้อน ด้วยระบบการจับคู่ (matching) โดยขอเชิญชวนนายจ้าง/สถานประกอบการ ที่ส่งเงินเข้ากองทุนส่งเสริมและพัฒนาคุณภาพชีวิตคนพิการตามมาตรา 34 เปลี่ยนไปให้สิทธิแก่ผู้พิการหรือผู้ดูแลคนพิการตามมาตรา 35 เพื่อช่วยให้ผู้พิการในพื้นที่ห่างไกลได้ทํางานใกล้บ้าน มีอาชีพ สร้างรายได้เลี้ยงตนเองและครอบครัว ดํารงชีวิตอยู่ได้อย่างมีเกียรติและศักดิ์ศรีได้รับการยอมรับและยกย่องจากสังคม โดยในปีงบประมาณ 2566 (ต.ค. 65 - ส.ค. 66) ที่ผ่านมา มีผู้พิการหรือผู้ดูแลคนพิการได้รับสิทธิตามมาตรา 35 จํานวน 15,651 ราย แบ่งเป็นผู้พิการรับสิทธิ 11,333 ราย ผู้ดูแลฯรับสิทธิแทน 4,318 ราย จากนายจ้างภาครัฐและเอกชน 2,175 แห่ง ก่อให้เกิดรายได้จํานวน 1,873,737,720 บาทต่อปี
นายสมชาย กล่าวว่า ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม กําหนดให้นายจ้างหรือเจ้าของสถานประกอบการทั้งเอกชนและหน่วยงานของรัฐ ที่มีลูกจ้างตั้งแต่ 100 คน ขึ้นไป ต้องรับผู้พิการที่สามารถทํางานได้เข้าทํางาน ในอัตราส่วนลูกจ้างที่ไม่ใช่คนพิการ 100 คน ต่อผู้พิการ 1 คน เพื่อประโยชน์ในการส่งเสริมและพัฒนาคุณภาพชีวิตคนพิการ ซึ่งหากนายจ้าง/สถานประกอบการ หรือหน่วยงานของรัฐ ไม่ประสงค์จะจ้างงานคนพิการ หรือส่งเงินเข้ากองทุนส่งเสริมและพัฒนาคุณภาพชีวิตคนพิการ สามารถเลือกให้สิทธิตามมาตรา 35 แทนได้ โดยมูลค่าของสัญญาต้องไม่น้อยว่า 119,720 บาทต่อปี แบ่งเป็น 7 ประเภทสิทธิ ได้แก่ 1.การให้สัมปทาน 2.จัดสถานที่จําหน่ายสินค้าหรือบริการ 3.จัดจ้างเหมาช่วงงานหรือ จ้างเหมาบริการโดยวิธีกรณีพิเศษ 4.ฝึกงาน 5.จัดให้มีอุปกรณ์หรือสิ่งอํานวยความสะดวก 6.ล่ามภาษามือ และ7.การให้ความช่วยเหลืออื่นใดแก่คนพิการหรือผู้ดูแลคนพิการ ซึ่งเปิดรับแจ้งตั้งแต่วันที่ 1 ตุลาคม – 31 ธันวาคม ของแต่ละปี
ทั้งนี้ นายจ้าง/สถานประกอบการที่ต้องการให้สิทธิ และผู้พิการที่ต้องการขอรับสิทธิตามมาตรา 35 สามารถติดต่อขอรับบริการได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 - 10 หรือลงทะเบียน ใช้สิทธิผ่านระบบ e-Services กรมการจัดหางาน หรือสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน โทร 1694
รัฐบาลไทย-ข่าวทำเนียบรัฐบาล- รมว.ยุติธรรม เปิดการอบรมหลักสูตร “การบริหารเชิงนิติศาสตร์ระดับสูง” (วทน.) รุ่นที่ ๓
วันศุกร์ที่ 3 พฤศจิกายน 2566
03/11/2566
รมว.ยุติธรรม เปิดการอบรมหลักสูตร “การบริหารเชิงนิติศาสตร์ระดับสูง” (วทน.) รุ่นที่ ๓
รมว.ยุติธรรม เปิดการอบรมหลักสูตร “การบริหารเชิงนิติศาสตร์ระดับสูง” (วทน.) รุ่นที่ ๓
ในวันศุกร์ที่ ๓ พฤศจิกายน ๒๕๖๖ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ในฐานะสภานายกพิเศษแห่งสภาทนายความ เป็นประธานในพิธีเปิดการอบรมหลักสูตร “การบริหารเชิงนิติศาสตร์ระดับสูง” (วทน.) รุ่นที่ ๓ โดยมี ดร.วิเชียร ชุบไธสง นายกสภาทนายความ ดร.คํานวณ ชโลปถัมภ์ ที่ปรึกษานายกสภาทนายความ ศาสตราจารย์พรชัย สุนทรพันธ์ กรรมการผู้ทรงคุณวุฒิ นายสมพงษ์ จู่ตันซ่วน ผู้อํานวยการวิทยาลัยทนายความ พร้อมด้วยผู้เข้ารับการอบรม ประกอบด้วย ผู้บริหารองค์กรต่างๆ ทั้งภาครัฐและภาคเอกชน รวมทั้งสิ้น ๘๐ คน เข้าร่วม ณ ห้องประชุม ชั้น ๔ อาคารสภาทนายความในพระบรมราชูปถัมภ์
ในการนี้ รัฐมนตรีว่าการกระทรวงยุติธรรม ได้กล่าวใจความสําคัญตอนหนึ่งว่า ในฐานะรัฐมนตรีว่าการกระทรวงยุติธรรม และในฐานะสภานายกพิเศษแห่งสภาทนายความ ผมยินดีและสนับสนุนโครงการของสภาทนายความฯ เพื่อยกระดับมาตรฐานการศึกษาอบรมทางด้านนิติศาสตร์และบังคับใช้กฎหมายอย่างมีคุณภาพและประสิทธิภาพ ติดตามการเปลี่ยนแปลง การเสริมสร้างความแข็งแกร่งให้กับเสาหลักแห่งความยุติธรรม นําไปสู่การสร้างสังคมที่มีความเป็นธรรมสําหรับประชาชนอย่างทั่วถึง และเป็นธรรม
สําหรับการอบรมหลักสูตร “การบริหารเชิงนิติศาสตร์ระดับสูง” (วทน.) รุ่นที่ ๓ วิทยาลัยทนายความ สภาทนายความในพระบรมราชูปถัมภ์ จัดขึ้น เพื่อให้ผู้เข้ารับการอบรมหลักสูตรดังกล่าวสามารถนําความรู้ และประสบการณ์ที่ได้รับไปปรับใช้ในการบริหารงานได้อย่างสอดคล้องกับหลักกฎหมายในทุกด้าน รวมทั้งให้ความสนับสนุนพัฒนาองค์กรในสังคมให้มีหลักธรรมาภิบาล มีคุณธรรม และแนวปฏิบัติที่สอดคล้องกับกฎหมายในทุกด้าน สอดคล้องวัตถุประสงค์ ๘ ประการ
๑. เพื่อให้ผู้บริหารระดับสูงขององค์กรมีความรู้ ความเข้าใจในกระบวนยุติธรรมอย่างลึกซึ้ง และสามารถนํามาปรับใช้กับองค์กรของตน ช่วยให้เกิดความโปร่งใสและเป็นธรรม
๒. เพื่อให้ผู้บริหารระดับสูงขององค์กรเพิ่มพูนความรู้ประสบการณ์เกี่ยวกับกฎหมายและระเบียบต่างๆ ที่จําเป็นต่อการบริหารองค์กรขนาดใหญ่ และเสริมสร้างความเข้าใจเกี่ยวกับความสัมพันธ์เชื่อมโยงกฎกติการะหว่างประเทศและกติกาภายในประเทศ
๓. เพื่อให้ผู้บริหารระดับสูงขององค์กรภาครัฐได้แลกเปลี่ยนประสบการณ์กับผู้บริหารภาคเอกชน ในแง่มุมการบริหารจัดการองค์กรให้สอดคล้องกับกฎหมายมหาชน และกฎหมายเอกชน รวมทั้งกฎหมายระหว่างประเทศ
๔. เพื่อให้ผู้บริหารระดับสูงขององค์กรภาครัฐและภาคเอกชน ได้ร่วมมือการวางแผน และแนวทางบริหารองค์กรที่สอดคล้องกับกฎหมาย และวางแผนการบริหารองค์กรให้สอดคล้องกับกฎกติกาสากล
๕. เพื่อกระชับความร่วมมือระหว่างผู้บริหารระดับสูงจากองค์กรต่างๆ ทั้งภาครัฐและภาคเอกชน อันจะนําไปสู่การสร้างความเข้าใจอันดีต่อการปฏิบัติหน้าที่ที่อยู่ในความรับผิดชอบขององค์กรของตน
๖. เพื่อเป็นการยกระดับธรรมาภิบาล คุณธรรมของผู้บริหารระดับสูงให้สอดคล้องกับแนวคิดและวิธีปฏิบัติด้านนิติศาสตร์
๗. เพื่อให้เกิดความเข้าใจและการนํากฎหมายไปใช้ในการปฏิบัติงานในสาขาต่างๆ เพื่อวิชาชีพทนายความเป็นที่ยอมรับในสังคมอย่างกว้างขวาง
๘. เพื่อสร้างผู้นําองค์กรให้มีวิสัยทัศน์ ความรู้ความเข้าใจในโครงสร้างของสังคมอันมีกฎหมายเป็นพื้นฐานรับรองการดําเนินงานในด้านต่างๆ อันจะช่วยลดข้อขัดแย้ง หรือการดําเนินงานที่ขัดแย้งต่อบทกฎหมายในเรื่องต่างๆ
รัฐบาลไทย-ข่าวทำเนียบรัฐบาล-ดีอี ประชุมคณะทำงานนัดแรก ออกแบบฐานข้อมูลโครงการเติมเงิน 10,000 บาท ผ่าน Digital Wallet
วันศุกร์ที่ 3 พฤศจิกายน 2566
ดีอี ประชุมคณะทํางานนัดแรก ออกแบบฐานข้อมูลโครงการเติมเงิน 10,000 บาท ผ่าน Digital Wallet
ดีอี ประชุมคณะทํางานนัดแรก ออกแบบฐานข้อมูลโครงการเติมเงิน 10,000 บาท ผ่าน Digital Wallet
วันนี้ (3 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุมคณะทํางานออกแบบฐานข้อมูลเพื่อรองรับการดําเนินโครงการเติมเงิน 10,000 บาท ผ่าน Digital Wallet ครั้งที่ 1/2566 โดยมีหน่วยงานที่เกี่ยวข้องเข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-หน.ผู้ตรวจวิษณุ Kick Off กิจกรรม พัฒนาเกษตรอุตสาหกรรมสู่ต้นแบบอัจฉริยะ
วันศุกร์ที่ 3 พฤศจิกายน 2566
03/11/2566
หน.ผู้ตรวจวิษณุ Kick Off กิจกรรม พัฒนาเกษตรอุตสาหกรรมสู่ต้นแบบอัจฉริยะ
หัวหน้าผู้ตรวจราชการกระทรวงอุตสาหกรรม วิษณุ Kick Off กิจกรรม พัฒนาเกษตรอุตสาหกรรมสู่ต้นแบบอัจฉริยะ
วันที่ 1 พฤศจิกายน 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) เป็นประธาน Kick Off กิจกรรม พัฒนาเกษตรอุตสาหกรรมสู่ต้นแบบอัจฉริยะ (MIND Star) มีวัตถุประสงค์เพื่อส่งเสริมองค์ความรู้ รวมถึงทักษะที่จําเป็น ในการพัฒนาศักยภาพให้เกษตรกรไทยและผู้ประกอบการภาคเกษตร ให้เป็นนักธุรกิจเกษตรอุตสาหกรรม มีรายได้มั่นคง สามารถสร้างมูลค่าเพิ่ม (Value-added) แก่สินค้าและบริการ ด้วยความคิดสร้างสรรค์ เทคโนโลยี หรือดิจิทัล เพิ่มขีดความสามารถในการแข่งขัน ยกระดับภาคเกษตรสู่เกษตรอุตสาหกรรม พร้อมกันนี้ได้เยี่ยมชมนิทรรศการแสดงสินค้าของผู้ประกอบการ วิสาหกิจชุมชน ศูนย์ส่งเสริมฝีมือจักรสาน ที่จัดขึ้นภายในงาน ณ โรงแรมเคปราชา ศรีราชา จ.ชลบุรี
สําหรับกิจกรรมครั้งนี้ มีเป้าหมายในการอบรมผู้ประกอบการในภูมิภาคตะวันออก ได้แก่ วิสาหกิจขนาดกลางและขนาดย่อม ผู้ประกอบการกลุ่มแปรรูปเกษตร อาหาร และ อุตสาหกรรมสนับสนุนอื่น ๆ รวม 30 กิจการ เป็นระยะเวลา 3 วัน ก่อนการดําเนินการในภูมิภาคต่าง ๆ อีก รวมทั้งสิ้น 4 ครั้ง หลังการเสร็จสิ้นการอบรมในภาพรวม จะมีการคัดเลือก จํานวน 20 กิจการ เพื่อรับคําแนะนําและคําปรึกษาอย่างต่อเนื่องจากทีมที่ปรึกษาผู้เชี่ยวชาญ อาทิ การจับคู่ธุรกิจ การปรับโมเดลธุรกิจ การถ่ายทอดความสําเร็จและการเสนอไอเดียทางธุรกิจ จากนั้นจะทําการคัดเลือกผู้ประกอบการให้เหลือ 4 กิจการ เพื่อรับการฝึกสอน (Coaching) ในสถานประกอบการของผู้ประกอบการ เตรียมความพร้อมต่อยอดทางธุรกิจต้นแบบ ก้าวกระโดดสู่ต้นแบบอัจฉริยะต่อไป
ทั้งนี้ได้รับเกียรติจาก นายเตมีย์ พันธุวงค์ราช ผู้อํานวยการกองตรวจราชการ นายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน นายทินวัฒน์ แก้วสวี ผู้เชี่ยวชาญด้านนโยบายและยุทธศาสตร์ นางเปมิกา ปาลวัฒน์ นักวิชาการอุตสาหกรรมชํานาญการพิเศษ รักษาการในตําแหน่งนักวิเคราะห์นโยบายและแผนเชี่ยวชาญ กรมส่งเสริมอุตสาหกรรม เจ้าหน้าที่อุตสาหกรรมจังหวัดชลบุรี เจ้าหน้าที่อุตสาหกรรมจังหวัดระยอง และเจ้าหน้าที่ที่เกี่ยวข้อง เข้าร่วมงาน
รัฐบาลไทย-ข่าวทำเนียบรัฐบาล-ผนึกกำลัง พื้นที่ป่า-เกษตร ลดการเผา ลด PM2.5
วันศุกร์ที่ 3 พฤศจิกายน 2566
ผนึกกําลัง พื้นที่ป่า-เกษตร ลดการเผา ลด PM2.5
.....
กระทรวงทรัพยากรธรรมชาติและสิ่งแวดล้อม (ทส.) ร่วมกับ กระทรวงเกษตรและสหกรณ์ กําหนดเป้าหมาย 10 ป่าอนุรักษ์ 10 ป่าสงวนแห่งชาติ และพื้นที่เกษตรที่ไฟไหม้ซ้ําซาก ลดการเผาไหม้ลง 50% ของพื้นที่ เพื่อช่วยกันลดฝุ่น PM2.5 โดยกําหนดแนวทางบริหารจัดการเชื้อเพลิงในพื้นที่เกษตร จัดทําข้อมูลเกษตรกรและจํานวนพื้นที่ กําหนดเงื่อนไขการเผา และประกาศให้รับรู้
.
หากเกษตรกรจําเป็นต้องเผา ให้ขออนุญาตฝ่ายปกครอง หรือ องค์กรปกครองท้องถิ่น (อปท.) ก่อน เมื่ออนุญาตแล้วจึงเผาตามหลักเกณฑ์ที่ตกลงกันไว้ มีการกํากับดูแลอย่างใกล้ชิด ประมวลผลผ่านระบบ Burn Check ตั้งชุดปฏิบัติการประจําอําเภอเฝ้าระวัง ออกตรวจ ป้องปราม ระงับ ยับยั้ง แจ้งแหตุ การลักลอบเผา
.
พร้อมนําระบบการรับรองผลผลิตทางการเกษตรแบบไม่เผา (GAP PM2.5 Free) มาใช้เป็นเครื่องมือปรับเปลี่ยนระบบการปลูกพืช เช่น ข้าวโพดเลี้ยงสัตว์ในพื้นที่สูง อ้อย ข้าว
.
การแก้ปัญหา PM2.5 ในพื้นที่ กทม.และปริมณฑล กระทรวงทรัพยากรธรรมชาติและสิ่งแวดล้อม เตรียมสถานีตรวจวัดคุณภาพอากาศ และระบบแจ้งเตือนไปยังประชาชน โดย ศูนย์แก้ไขปัญหามลพิษทางอากาศจะทําหน้าที่เป็นศูนย์กลางในการให้ข้อมูลสถานการณ์ฝุ่นแก่ประชาชนอย่างต่อเนื่อง
.
อ่านเพิ่มเติม คลิก >https://www.thaigov.go.th/news/contents/details/74071
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โค้งสุดท้าย! ลดหย่อนภาษีสุดคุ้ม กับ “Krungthai Tax Festival” คัดโปรเด็ด “ประกัน-กองทุน” วันนี้ถึงสิ้นปี 2566
วันศุกร์ที่ 3 พฤศจิกายน 2566
03/11/2566
โค้งสุดท้าย! ลดหย่อนภาษีสุดคุ้ม กับ “Krungthai Tax Festival” คัดโปรเด็ด “ประกัน-กองทุน” วันนี้ถึงสิ้นปี 2566
ธ.กรุงไทยจัดแคมเปญ  “Krungthai Tax Festival 2023 ครบทุกประกัน คัดทุกการลงทุน” นําเสนอผลิตภัณฑ์การออม การลงทุน และประกันชีวิต  สนับสนุนการวางแผนทางการเงิน เพื่อสร้างความมั่นคงในอนาคต และใช้สิทธิลดหย่อนภาษีช่วงสิ้นปี 2566
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการทางการเงิน เพื่อตอบโจทย์ความต้องการของลูกค้าในทุกมิติ จัดแคมเปญ “Krungthai Tax Festival 2023 ครบทุกประกัน คัดทุกการลงทุน” นําเสนอผลิตภัณฑ์การออม การลงทุน และประกันชีวิต สนับสนุนการวางแผนทางการเงิน เพื่อสร้างความมั่นคงในอนาคต และใช้สิทธิลดหย่อนภาษีช่วงสิ้นปี 2566
ธนาคารเสนอผลิตภัณฑ์ประกันชีวิต เพื่อเป็นทางเลือกในการลดหย่อนภาษีเงินได้บุคคลธรรมดา สูงสุด ไม่เกิน 300,000 บาท โดยบริษัทกรุงไทย-แอกซ่า (KTAXA) ครอบคลุมทั้งประกันแบบสะสมทรัพย์ ประกันสุขภาพ และประกันควบการลงทุน พร้อมรับเงินคืนสูงสุด 4% เมื่อซื้อผลิตภัณฑ์ตามเงื่อนไขภายในวันที่ 31 ธันวาคม 2566 และอนุมัติภายในวันที่ 15 มกราคม 2567 โดยรับเครดิตเงินคืนสูงสุด 13% และผ่อน 0% นาน 10 เดือน เมื่อชําระเบี้ยผ่านบัตรเครดิตเคทีซี (KTC)
นอกจากนี้ ยังเอาใจคนทํางาน ด้วยประกันสุขภาพออฟฟิศซินโดรม สมาร์ท แคร์ (ทุกแผนประกันภัย) จากบริษัท กรุงไทยพานิชประกันภัย (KPI) คุ้มครองค่ารักษาพยาบาลสูงสุด 500,000 บาท จ่ายเบี้ยเริ่มต้น 10 บาทต่อวัน ชําระเบี้ยประกันภัย 5,000 บาทขึ้นไป รับบัตร Starbucks e-Coupon มูลค่า 150 บาท พร้อมประกันวินาศภัย จากบริษัท ทิพยประกันภัย (TIP) ประกันภัยสุขภาพสุขใจ และสุขใจ พลัส รับบัตรกํานัลโลตัส สูงสุด 300 บาท เมื่อชําระค่าเบี้ยประกัน ตั้งแต่ 10,000 บาทขึ้นไป
ธนาคารตอบโจทย์ไลฟ์สไตล์ยุคดิจิทัล โดยเพิ่มช่องทางการเข้าถึงผลิตภัณฑ์ประกันออนไลน์ผ่านแอปพลิเคชัน Krungthai NEXT รับสิทธิพิเศษ เมื่อชําระค่าเบี้ยประกันสุขภาพ ทุก 1,000 บาท รับส่วนลด Lazada 50 บาท สําหรับประกันสุขภาพออฟฟิศซินโดรม สมาร์ท แคร์ ประกันสุขภาพสูงวัยฟิต ประกันสุขภาพ Health DIY ประกันสุขภาพทิพยเฮลท์ 15000 และประกันสุขภาพมะเร็ง ใจ แตก
สนับสนุนการออมเพื่อสร้างความมั่นคงทางการเงินในระยะยาว ผ่านกองทุนรวมเพื่อการออม (SSF) สามารถลดหย่อนภาษีได้สูงสุด 30% ของรายได้ทั้งปี ไม่เกิน 200,000 บาท และ กองทุนรวมเพื่อการเลี้ยงชีพ (RMF) สามารถลดหย่อนภาษีได้ไม่เกิน 30% ของรายได้ทั้งปี รวมแล้วไม่เกิน 500,000 บาท จากบริษัทหลักทรัพย์จัดการกองทุนกรุงไทย (KTAM) ลงทุนง่ายผ่านแอปฯ Krungthai NEXT และธนาคารกรุงไทยทุกสาขา ลงทุนสะสมทุก 50,000 บาท รับหน่วยลงทุน KTSTPLUS 100 บาท พิเศษสําหรับผู้ถือบัตร KTC สามารถเปลี่ยนคะแนน KTC FOREVER เป็นหน่วยลงทุนของ KTAM ได้ทุกกองทุน โดยทุก 1,000 คะแนน เปลี่ยนเป็นหน่วยลงทุนมูลค่า 100 บาท ตั้งแต่วันนี้ถึงวันที่ 29 ธันวาคม 2566
สําหรับผู้สนใจติดต่อสอบถามรายละเอียด และขอรับข้อมูลหนังสือชี้ชวนกองทุนได้ที่ธนาคารกรุงไทยทุกสาขา หรือ ติดต่อ Krungthai Contact Center โทร 02-111-1111
รัฐบาลไทย-ข่าวทำเนียบรัฐบาล-แรงงานไทยจากอิสราเอลขอรับเงินช่วยเหลือได้ที่สำนักงานจัดหางานจังหวัด
วันศุกร์ที่ 3 พฤศจิกายน 2566
03/11/2566
แรงงานไทยจากอิสราเอลขอรับเงินช่วยเหลือได้ที่สํานักงานจัดหางานจังหวัด
วันพฤหัสบดีที่ 19 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเร่งให้ความช่วยเหลือแรงงานไทยที่ได้รับผลกระทบจากสถานการณ์ความไม่สงบในประเทศอิสราเอล
โดยแรงงานที่เป็นสมาชิกกองทุนเพื่อช่วยเหลือคนหางานไปทํางานต่างประเทศ
ที่ประสบปัญหาต้องเดินทางกลับไทยเนื่องจากภัยสงครามจะได้รับความช่วยเหลือรายละ 15,000 บาท
กรณีทุพพลภาพ 30,000 บาท เสียชีวิตในต่างประเทศ 40,000
บาทพร้อมค่าใช้จ่ายในการจัดการศพในต่างประเทศ นอกจากนี้ยังมีสวัสดิการจากอิสราเอล เช่น
หากบาดเจ็บเกินร้อยละ 20 ได้รับเงินเดือนตลอดชีวิต กรณีเสียชีวิต
ภรรยาได้รับเงินเดือนจนกว่าจะแต่งงานใหม่ บุตรได้รับเงินเดือนจนถึงอายุ 18 ปีบริบูรณ์
แรงงานยื่นเอกสารรับสิทธิประโยชน์ได้ที่สํานักงานจัดหางานจังหวัดตามภูมิลําเนา
สอบถามโทรสายด่วนกรมการจัดหางาน 1694
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา หารือภาพรวมด้านเศรษฐกิจ อุตสาหกรรมการค้า การลงทุน ความสัมพันธ์และความร่วมมือระหว่างไทย-สาธารณรัฐอิตาลี
วันศุกร์ที่ 3 พฤศจิกายน 2566
03/11/2566
รัฐมนตรีฯ พิมพ์ภัทรา หารือภาพรวมด้านเศรษฐกิจ อุตสาหกรรมการค้า การลงทุน ความสัมพันธ์และความร่วมมือระหว่างไทย-สาธารณรัฐอิตาลี
รัฐมนตรีฯ พิมพ์ภัทรา หารือภาพรวมด้านเศรษฐกิจ อุตสาหกรรมการค้า การลงทุน ความสัมพันธ์และความร่วมมือระหว่างไทย-สาธารณรัฐอิตาลี
วันที่ 31 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายเปาโล ดีโอนีซี (H.E.Mr.Paolo Dionisi) เอกอัครราชฑูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทย เข้าเยี่ยมคารวะเพื่อหารือแลกเปลี่ยนความคิดเห็นภาพรวมด้านเศรษฐกิจ อุตสาหกรรม การค้า การลงทุน ความสัมพันธ์และความร่วมมือระหว่างไทย-สาธารณรัฐอิตาลี โดยมีนายณัฐพล รังสิตพล ปลัดกระทรวงอุตสาหกรรม นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม ร่วมหารือ ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รวอ.พิมพ์ภัทรา กล่าวว่า อิตาลีเป็นผู้นําด้านแฟชั่น ดีไซน์ และอาหาร ซึ่งสอดคล้องกับ soft power ที่ไทยต้องการผลักดัน ถือเป็นโอกาสดีหากมีการแลกเปลี่ยนเรียนรู้ระหว่างกันทั้งทางวัฒนธรรมและเทคโนโลยี และปัจจุบันมีผู้ประกอบการรถจักรยานยนต์อิตาลีรายใหญ่ที่มาตั้งฐานการผลิตในไทย เนื่องจากมองเห็นศักยภาพของไทยในการเป็นศูนย์กลางของอาเซียน พร้อมอยากเชิญชวนอิตาลีหารือเรื่องการเปิดตลาดอาหารฮาลาลที่ตะวันออกกลางร่วมกันในอนาคต
รัฐบาลไทย-ข่าวทำเนียบรัฐบาล-ก.อุตฯ รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนำไปช่วยเหลือผู้ประสบอุทกภัย
วันศุกร์ที่ 3 พฤศจิกายน 2566
03/11/2566
ก.อุตฯ รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
ก.อุตฯ รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
วันที่ 31 ตุลาคม 2566 นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทน รองปลัดกระทรวงอุตสาหกรรม รับมอบสิ่งของอุปโภค บริโภค และของใช้ที่จําเป็น เพื่อเตรียมแพคเป็น “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ที่รวมใจส่งมอบรอยยิ้ม เพื่อเป็นกําลังใจให้กับผู้ประสบอุทกภัยในการก้าวข้ามช่วงเวลาที่ยากลําบาก ภายใต้โครงการ “อุตสาหกรรมรวมใจ ช่วยพี่น้องชาวไทย” ซึ่งได้รับการสนับสนุนจาก สํานักงานอุตสาหกรรมจังหวัดกาญจนบุรีและผู้ประกอบในจังหวัดกาญจนบุรี โดยมีนายเนตร์ กัญยะมาสา อุตสาหกรรมจังหวัดกาญจนบุรี เข้าร่วมมอบสิ่งของ ณ ห้องโถง ชั้น 1 อาคารสํานักงานปลัดกระทรวงอุตสาหกรรม